International Mobile Subscriber Identity

IMSI je skratka z anglického výrazu International Mobile Subscriber Identity (niekedy taktiež chybne  International Mobile Station Identity). Ide o unikátne číslo pridelené mobilným operátorom pre SIM kartu v mobilnej sieti GSM alebo UMTS.

IMSI je mobilným telefónom odoslané mobilnému operátorovi a v interných systémoch operátora slúži k nájdeniu detailov o užívateľovi. Kvôli zvýšeniu bezpečnosti a možnostiam odposluchu na úrovni rádiových vĺn je IMSI zasielané čo najmenej a často je nahradené náhodne generovaným TMSI.

IMSI väčšinou obsahuje 15 číslic: prvé tri reprezentujú kód krajiny (MCC), ďalšie kód mobilného operátora (MNC). MNC sa skladá väčšinou z dvoch (v Európe) alebo z troch (Severná Amerika) číslic. MNC sa prideľuje postupne od 01,02,.. Ďalšie cifry predstavujú číslo zákazníka MSIN unikátne v rámci siete mobilného operátora (prvé dvojčíslie udáva číslo HLR).

IMSI je v súlade so štandardom E.212 Medzinárodná telekomunikačná únia (ITU).

 IMSI na Slovensku 
Pre Slovensko je určené MCC 231. Jednotliví operátori majú pridelené tieto MNC:

MNCtyp sietemobilný operátor01GSMOrange Slovensko02GSMT-Mobile Slovensko 03GSMSWAN Mobile04UMTST-Mobile Slovensko05?Mobile Entertainment Company06GSMO2 Slovakia s. r. o.99GSM-RŽSR

 Príklady slovenských IMSI 
 231011234567890 Orange - SK
 231020987654321 T-Mobile - SK
 231060101431079 O2 - SK

 Externé odkazy 
 http://www.numberingplans.com/ medzinárodný číslovací plán a nástroj na analýzu IMSI
 http://www.numberingplans.com/index.php?goto=imsi informácie o danom IMSI

Kategória:Telekomunikácie
Kategória:Telefónia